Baukje Wytsma
Baukje Wytsma (Reduzum, 1 april 1946 - dêre, 29 desimber 2022) wie in Fryske skriuwster en sjoernaliste. Nei har oplieding oan de PABO folge se in HBU oplieding foar de sjoernalistyk.

Wurkpaad
Har earste wurk bestie út bernepoëzij en ferskynde yn 1976 yn de bondel Romke Timen Tomke. De ferskes ûntstienen neist har wurk as skoaljuffer. Se skreau ek berneboeken en die mei oan bernefoarstellingen. Yn har dichtwurk komme de grutte tema’s yn de poëzij oan de oarder lykas leafde, dea, fergonklikens en de ivige striid tusken dream en realiteit. Yn 2006 skreau se it Boekewikepresint De Stien tegearre mei Sjoerd Bottema.

Njonken it skriuwen fan poëzij en berneboeken makket Baukje Wytsma, dy’t ek as sjoernaliste wurket, yn opdracht fan tal fan Fryske sjongers lietteksten foar cd’s en teaterprogramma’s. Ek foar kabaretselskip It Wâld hat se skreaun.  Lietteksten hat se skreaun foar Anneke Douma, Frederike Kleefstra, Roel Slofstra en Douwe Heeringa.

Boppedat wie se belutsen by eveneminten as Simmer 2000: Se is de tekstdichter fan het Simmer 2000-liet dat songen waard troch Maaike Schuurmans, Rients Gratama, Piter Wilkens en Syb van der Ploeg. Ek wie se aktyf by it evenemint rûnom de PC yn Frjentsjer. Foar LF2018 skreau hja de tekst fan de keatsshow Heedaar..! dy't opfierd waard op It Sjûkelân yn Frjentsjer.

As sjoernaliste wurke Baukje Wytsma foar de Ljouwerter Krante en de Friesland Post.

Op 29 novimber 2018 waard Wytsma beneamd ta Ridder yn de Oarder fan Oranje Nassau fanwegen har grutte fertsjinsten foar de Fryske taal.

Baukje Wytsma is hommels ferstoarn yn de âldens fan 76 jier oan hertfalen.

Publikaasjes

Poëzij 
 1980 : Noch ien slach om 'e buorren (1982, 2e útwreide pr.)
 1984 : It blau fan de Hortinsje (2005 Merkelrige)
 1987 : Heech gers (2005 Merkelrige)
 1989 : By ljochtskyndei
 1993 : In see fan wetter
 1997 : Thúslûd
 2001 : Kom mei in koer
 2005 : De dichter swijt
 2010 : Sân wylgen
 2013 : Ik ek fan dy
 2021 : Wyt ljocht

Berneboeken 
 1976 : Romke Timen Tomke en oare opsizferskes (2e pr. 1978)
 1978 : De rare richelroek en oare opsizferskes
 1981 : De groetnis fan Anne
 1982 : Flintertútsjes
 1987 : Disse en Jinge en frou Hilarides (mei Akky van der Veer, muzyk Jaap Oosterwyk, tek. Laura Tietjens: Berneboekegeskink nû. 1)
 1988 : Frou Hilarides en it Museum foar Moderne Keunsten (mei Akky van der Veer, muzyk Jaap Oosterwyk, tek. Laura Tietjens: Berneboekegeskink nû. 2)
 1989 : De saak Hilarides (mei Akky van der Veer, muzyk Jaap Oosterwyk, tek. Laura Tietjens: Berneboekegeskink nû. 3)
 1990 : Omke Siger is in liger (tek. Carla van der Heijde, muzyk Jaap Oosterwyk: Berneboekegeskink nû. 4)
 1994 : Buorfrou Flap hat grutte earen (tekeningen Geart Gratama, muzyk Mette Meinou Piebenga)
 1997 : It swurd fan Lytse Pier (mei Akky van der Veer, tek. Karin Poiesz, Aksjeboek foar bern nû. 1)
 1997 : Kadootsje yn papier, berneferskes (tekeningen Babs Wynstra, muzyk Jaap Oosterwyk)
 1999 : Samar foetsy
 2001 : Lokaal 13
 2004 : De poes mei de lange sturt
 2004 : De blauwe loftfyts
 2006 : Dûnsje op in hynstekont
 2008 : Koesboek
 2009 : Koesboek (miny-edysje)
 2009 : Pasta, pizza & patat
 2012 : Snot & triennen en oare gedichten

Musikals en muzykteksten 
 1981 : De letterfretter (en 1983) (bernemusikal)
 1983 : Romkje Roekenêst (bernemusikal)
 1987 : Villa Aria (en 1988) (muzykprojekt foar bern yn gearwurking mei Omrop Fryslân, Tryater en it Frysk Orkest)
 2002 : Tritichtûzen doazen (muzyk Peter Sijbenga, bernemusikal)

Ferskaat 
 1983 : Doch sels I (Karkribelje) (mei Meindert Bylsma, muzyk Hans ten Have, tek. Frits Klein)
 1985 : Doch sels II (spulje en spylje) mei Meindert Bylsma, muzyk Swami Anand Johannes (Hans ten Have), tek. Frits Klein)
 1985 : Doch sels III (It geheim fan it Gouden Ljocht) (mei Meindert Bylsma, muzyk Swami Anand Johannes (Hans ten Have), tek. Frits Klein)
 1985 : Patat Spesjaal. In lês-, sjoch-, en dochboek (mei Meindert Bylsma, Douwe Kootstra, Tiny Mulder)
 2002 : Ivich Underweis 125 jaar wegen, vaarwegen en kunstwerken Provincie Fryslân
 2006 : De stien (mei Sjoerd Bottema, Boekewikegeskink)
 2007 : Dat wie doe sa: skoalle (mei Akky van der Veer, Beltsjeblomrige diel 1)
 2007 : Dat wie doe sa: beroppen (mei Akky van der Veer, Beltsjeblomrige diel 2)
 2008 : Dat wie doe sa: feest (mei Akky van der Veer, Beltsjeblomrige diel 3)
 2008 : Dat wie doe sa: iten & drinken: (mei Akky van der Veer, Beltsjeblomrige diel 4)
 2009 : Dat wie doe sa: sport (mei Akky van der Veer, Beltsjeblomrige diel 5)
 2009 : Dat wie doe sa: sjonge & spylje (mei Akky van der Veer, Beltsjeblomrige diel 6)

Postúm
 2023 : De Jonge, de Mol, de Foks en it Hynder, in boek mei yllustraasjes en poëtyske teksten oer freonskip, leafde en jinsels wêze (oersetting fan The Boy, the Mole, the Fox and the Horse fan Charlie Mackesy)

Prizen 
 2004 : Ibby Honour List
 2007 : Fryske Anjer fan it Prins Bernhard Kultuerfûns.

Frysk sjoernalist
Frysk dichter
Frysk berneboekeskriuwer
Frysk toanielskriuwer
Frysk koarte-ferhaleskriuwer
Frysk lietsjeskriuwer
Skriuwer yn it Frysk
Ridder yn de Oarder fan Oranje-Nassau
Persoan berne yn Reduzum
Persoan stoarn yn Reduzum
Persoan berne yn 1946
Persoan stoarn yn 2022